সম্প্রতি কিছু রাজনৈতিক দল আগামী সংসদ নির্বাচন অবাধ, সুষ্ঠু ও নিরপেক্ষ হবে কি-না তা নিয়ে সংশয় প্রকাশ করেছে, সাংবাদিকদের এমন বক্তব্যের পরিপ্রেক্ষিতে মুহিত বলেন, আওয়ামী লীগ নির্বাচন নিয়ে যেসব সংস্কার করেছে, তাতে অবাধ, সুষ্ঠু ও নিরপেক্ষ নির্বাচন না হওয়ার কোনো কারণ নেই। ২০০৮ সালের নির্বাচনে সব দল অংশ নিয়েছে। সেখানে নিরপেক্ষতা নিয়ে কোনো প্রশ্ন ছিল না। এর পর ২০১৪ সালের নির্বাচনে একটি বড় দল অংশ নেয়নি, সেটি অন্য বিষয়। তবে ওই নির্বাচন সুষ্ঠু হয়নি সে কথা কেউ বলতে পারবে না। এ ছাড়া আওয়ামী লীগের অধীনে সব নির্বাচনই সুষ্ঠু হয়েছে।